**ΘΡΗΣΚΕΥΤΙΚΑ**

**ΤΑΞΗ Α**

***Αγαπητά μου παιδιά, σας εύχομαι καλή δύναμη και υγεία σε εσάς και τις οικογένειές σας. Σας στέλνω επαναληπτικό υλικό για να ασχοληθείτε έως τις 5 Απριλίου. Περιμένω τις απαντήσεις σας στο mail μου:*** aikotsialou@gmail.com

**2ο ΕΠΑΝΑΛΗΠΤΙΚΟ ΦΥΛΛΟ ΕΡΓΑΣΙΑΣ**

**ΔΙΔΑΚΤΙΚΕΣ ΕΝΟΤΗΤΕΣ: ΕΛΕΥΘΕΡΙΑ, ΟΡΙΑ, ΝΟΜΟΣ**

*Ρωμ. 7, 15 – 20*: Έτσι, δεν ξέρω ουσιαστικά τι κάνω˙ δεν κάνω αυτό που θα ’θελα να κάνω αλλά, αντίθετα, ό,τι θα ‘θελα να αποφύγω. Κάνοντας όμως αυτό που κατά βάθος δε θέλω, αναγνωρίζω έμπρακτα πως οι εντολές του νόμου είναι σωστές.

Έτσι φτάνω πια στο σημείο να μη διαπράττω εγώ ο ίδιος το κακό αλλά η αμαρτία, που έχει εγκατασταθεί μέσα μου. Η ίδια η συνείδησή μου μαρτυρεί γι’ αυτό: Δεν κατοικεί μέσα μου, δηλαδή στο είναι μου, το καλό. Απόδειξη είναι πως εγώ θέλω να κάνω το καλό, δεν βρίσκω όμως τη δύναμη να το μετατρέψω σε πράξη. Κι έτσι, δεν κάνω το καλό που θα ‘θελα, αλλά υπηρετώ το κακό, που δεν το θέλω. Αν όμως κάνω αυτό που δε θέλω, τότε την πράξη μου δεν την καθορίζω πια εγώ αλλά η αμαρτία, που έχει θρονιαστεί μέσα μου.

**Αφού μελετήσετε το παραπάνω κείμενο να απαντήσετε στα παρακάτω ερωτήματα:**

**α)** Υπάρχει απόλυτη ελευθερία;

**β)** Επιλέγουμε με αυτό που είναι σύμφωνο με τη φύση και την επιθυμία μας ή εκείνο που υπαγορεύει το καθήκον μας;

**γ)** Είναι όλες μας οι πράξεις ελεύθερες και δικές μας επιλογές; Να αναφέρετε παραδείγματα.

**δ)** Πώς δημιουργεί ο Θεός τον άνθρωπο;

*(Βοηθητικό υλικό σελ. 158 – 164)*